b'\n_START_ARTICLE_\nSuedeheads\n_START_PARAGRAPH_\nSuedeheads je bila supkultura u Britaniji. Nastala je odvajanjem od skinheadsa ranih 1970-ih. Suedeheads su pustili tek ne\xc5\xa1to du\xc5\xbeu kosu, ali opet puno kra\xc4\x87u u odnosu na ostale u to doba. Odijela i cipele koja su dosad bila rezervirana isklju\xc4\x8divo za ve\xc4\x8dernje izlaske, sada su postala dnevna odje\xc4\x87a.  Prestali su nositi te\xc5\xa1ke cipele, ali ih se \xc4\x8desto moglo \xc4\x8desto vidjeti s ki\xc5\xa1obranom, koji je podjednako opasno oru\xc5\xbeje. Naime, znali su nao\xc5\xa1triti sam vrh ki\xc5\xa1obrana, ili sakriti bode\xc5\xbe u ru\xc4\x8dku._NEWLINE_Ve\xc4\x87inom su bili iz redova radni\xc4\x8dke klase kao skinheadsi, no bilo je onih koji su radili na poslovima bijelih ovratnika._NEWLINE_Sort je bio naziv za \xc5\xbeenu koja je bila suedehead ._NEWLINE_Suedeheadsi su se kao i skinheadsi zanimali za reggae, soul i ska, pri \xc4\x8demu ih je vi\xc5\xa1e zanimala sporija i vi\xc5\xa1e soul glazba. Neki su slu\xc5\xa1ali britanski glam rock koji su svirali sastavi The Sweet, Slade i Mott the Hoople. _NEWLINE_Suedeheadse je portretirao film Bronco Bullfrog kojem se radnja zbiva u londonskom East Endu i u romanu Richarda Allena Suedehead. Kasnih 1970-ih nastupilo je o\xc5\xbeivljenje suedeheada nakon \xc5\xa1to je 1977. o\xc5\xbeivjela skinheadska supkultura. Ovo je u svezi s malim brojem pojedinaca kao \xc5\xa1to su Hoxton Tom McCourt, koji je tako\xc4\x91er bio u svezi s mod revivalom krajem 1970-ih. Morrissey je snimio singl Suedehead 1988., no stihovi njegove pjesme nemaju ni\xc5\xa1ta sa suedeheadskom supkulturom.'